Page:Beowulf (Wyatt).djvu/29

Rh

Ðā se ellen‐gǣst earfoðlīce þrāge geþolode,sē þe in þȳstrum bād, þæt hē dōgora gehwāmdrēam gehȳrde hlūdne in healle;þǣr wæs hearpan swēg, swutol sang scopes.Sægde sē þe cūþe frumsceaft fīrafeorran reccan, &#x2a;cwæð þæt se Ælmihtigaeorðan worh[te], wlite‐beorhtne wang,swā wæter bebūgeð; gesette sige‐hrēþigsunnan and mōnan lēoman tō lēohteland‐būendum, ond gefrætwadefoldan scēatas leomum and lēafum;līf ēac gesceōp cynna gehwylcum,þāra ðe cwice hwyrfaþ. Swā ðā driht‐gumandrēamum lifdon ēadiglīce,oð ðæt ān ongan fyrene fre[m]man,fēond on helle; wæs se grimma gæstGrendel hāten, mǣre mearc‐stapa,sē þe mōras hēold, fen ond fæsten;fīfel‐cynnes eard won‐sǣli werweardode hwīle, siþðan him Scyppendforscrifen hæfde. In Caines cynneþone cwealm gewræc, ēce Drihten, þæs þe hē Ābel slōg.